Hazwani Helmi

Nur Hazwani Afiqah Helmi (lahir 29 Januari 1997) ialah penyanyi penulis lagu, pengacara TV, model, dan aktivis kemanusiaan Malaysia. Dikenali secara meluas sebagai Beatboxer Muslimah, beliau mula menulis lagu pada usia 13 tahun. Karya pertama beliau bertajuk "Jom Zikir" yang ditulis sendiri dalam album kakaknya, Heliza Helmi #JOM pada tahun 2013. Beliau memulakan kerjayanya di industri hiburan pada usia awal, dan dikenali sebagai salah seorang komposer termuda pada masa itu. Beliau dan kakaknya (The Helmis) ialah pemenang tempat keempat Astro Oasis, "Gema Gegar Vaganza" musim 2 pada 2018.

Kehidupan awal 
Hazwani dilahirkan di Kuala Terengganu, Terengganu dan merupakan anak bongsu dari empat adik beradik kepada seorang pegawai polis yang berasal dari Kuala Kangsar, Perak iaitu Helmi Mohd Hasbi dan isterinya yang merupakan anak jati Terengganu, Latifah Muhammad. 

Hazwani kemudian dibesarkan di Tawau, Sabah kerana tugas bapanya di negeri itu selama 12 tahun dari umur 3 hingga 15 tahun, iaitu dari tahun 2000 sehingga 2012. Beliau mendapat pendidikan awal di sebuah Pra-sekolah Islam di Tawau dari tahun 2000 hingga 2003. Hazwani kemudian melanjutkan pendidikan rendahnya di SK Holy Trinity dan Sekolah Islam Utama Tawau dari tahun 2004 hingga 2009. Beliau meneruskan pendidikan menengah di SMK Tawau pada tahun 2010 dan kemudian berhijrah ke Kuala Lumpur, tiga tahun kemudian pada 2013 selepas menamatkan peperiksaan Penilaian Menengah Rendah (PMR) pada tahun sebelumnya iaitu 2012. Beliau kemudiannya berjaya menamatkan pengajian di SMK Perimbun, Cheras serta mempunyai pengalaman bekerja sebagai pembantu peribadi dan pernah memberikan ceramah motivasi pada usia 16 tahun. Beliau mula menyertai banyak misi kemanusiaan selepas menamatkan peperiksaan Sijil Pelajaran Malaysia (SPM) pada tahun 2014.

Filemografi

Drama

Rujukan

Pautan luar 
 @hazwanihelmi Instagram 
 @hazwanihelmi Twitter 

Aktivis Malaysia
Orang dari Perak
Pengacara televisyen Malaysia
Orang dari Terengganu
Muslim Malaysia
Orang Malaysia berketurunan Melayu
Orang hidup
Kelahiran 1997
Penyanyi-pencipta lagu wanita Malaysia
Alumni Universiti Islam Antarabangsa Malaysia